ועדת הכלכלה, כנסת 25, פרוטוקול מספר 184, 2023-07-17 00:00

שלום דנינו: צוהריים טובים

שלום דנינו:  אני פותח את ישיבת ועדת הכלכלה בנושא פיתוח כבישים בחברה הערבית

שלום דנינו:  היוזם של הדיון הזה הוא חבר הכנסת טיבי, שעסוק במשהו אחר, דחוף, אז יש פה את החברים מהסיעה; חבר הכנסת, ידידי, עטאונה

שלום דנינו:       אני רק רוצה להגיד כמה דברים מאוד חשובים בהקשר הזה של דו"ח מבקר המדינה בנושא של בטיחות בדרכים, יולי 2020

שלום דנינו:  שיעור המעורבות של החברה הערבית בתאונות קטלניות הוא גבוה מאוד, ועומד על 33% מההרוגים

שלום דנינו:  רובם ממש צעירים, מגיל אפס עד גיל 24

שלום דנינו:  הגורמים המרכזיים לכך הם אי ציות לכללי התנועה, שזה קשור בחינוך ובהסברה; האכיפה שחסרה והתשתיות הנמוכות

שלום דנינו:      משרד התחבורה, בבקשה

פרג' פראג': שלום, אני פרג' פראג', ראש אגף מיעוטים במשרד התחבורה

פרג' פראג':  משרד התחבורה קידם תכנית אסטרטגית לפני שנתיים

פרג' פראג':  מ-2018 התחלנו בתכנית מיפוי כללית, של 133 יישובים, של כל מגזר המיעוטים בישראל

פרג' פראג':  העבודה נעשתה על ידי חברת נתיבי איילון; עבודה מקצועית

פרג' פראג':  מיפינו את כל הצירים המרכזיים בתוך היישובים, וגם לקחנו בחשבון את נושא - - -     

שלום דנינו: אתה מדבר רק על בתוך היישובים, או גם הבין-עירוני?     

פרג' פראג': לא; אני אגיע לבין-עירוני

פרג' פראג':  בינתיים, התכנית הזו התמקדה במרקם המרכזי של כל יישוב

פרג' פראג':  לקחנו בחשבון גם את הנושא של תחבורה ציבורית וגם את הנושא של בטיחות בדרכים, יחד עם הרלב"ד – לראות איפה יש מפגעי בטיחות ולטפל בהם

פרג' פראג':  בתכנית הזו בחרנו ארבעה צירים מרכזיים בכל יישוב ודירגנו אותם לפי תיעדופים

פרג' פראג':  יצאנו לדרך בשנה שעברה, אחרי שקיבלנו תקציב של מיליארד ₪, ותקצבנו אותם במלואם

פרג' פראג':  היה ניצול מלא של התקציב - - -     

שלום דנינו: עוד פעם – זה מיליארד ₪ רק בתוך היישובים?     

פרג' פראג': כן

פרג' פראג':  מחוץ ליישובים – דרך חברת נתיבי ישראל – קיבלנו תקציב מהאוצר של 100 מיליון ₪, שמטפל בכל הכניסות של היישובים

פרג' פראג':  כלומר, החיבור בין הכביש הראשי אל תוך היישוב

שלום דנינו: בצמתים

שלום דנינו:  כן

פרג' פראג': יש 400 מיליון פרויקטים מוכנים

פרג' פראג':  קיבלנו 100 וגם השנה קיבלנו 100

פרג' פראג':  הנושא מטופל גם דרך נתיבי ישראל, והביצוע הוא 100%

פרג' פראג':  אני רוצה לחדד, לגבי התכנית האסטרטגית, שאחרי המיפוי של כל המגזר – יצא לנו - - -     

שלום דנינו: כשאתה אומר "כל המגזר" – על כמה יישובים אתה מדבר?     

פרג' פראג': 133 יישובים, של כל המגזרים, מרמת הגולן ועד הנגב

שלום דנינו: כולל את הנגב?     

פרג' פראג': כולל, ברור

פרג' פראג':  גם זו האחריות שלי

פרג' פראג':  ביצענו סך של 180 מיליון ₪ בנגב – ברהט; בתל שבע; בכמה יישובים

פרג' פראג':  התכנית עבדה גם בנגב, ולפי החלטת ממשלה – היינו צריכים לתקצב 16

פרג' פראג': 5% מהמיליארד ₪

פרג' פראג':  איך החלוקה התקציבית הייתה? לפי החלטת ממשלה קיבלנו מיליארד ₪, והמגזרים יחולקו לפי אחוז התושבים במדינה

פרג' פראג':  זאת אומרת, הנגב מהווים 16%, אז התקציב יהיה 16% מתוך המיליארד; דרוזים מהווים 10% מהאוכלוסייה – אז התקציב יהיה 10% מהמיליארד

שלום דנינו: מה ההיגיון לחתוך את זה כך? לפי מספר ולא לפי מצב התשתיות ופרמטרים תחבורתיים?     

פרג' פראג': הממשלה גזרה את ההחלטה הגדולה גם להחלטות קטנות; כי לדרוזים יש החלטה נפרדת, ולבדואים דרום יש החלטה נפרדת

פרג' פראג':  אי אפשר לחלק שווה בשווה, אז אמרו: "אוקיי, בואו ניקח לפי ההחלטה של הדרוזים, לפי מספר תושבים, וגם לפי ההחלטה של הנגב, לפי מספר תושבים"

פרג' פראג':  אחרי שסיימנו את המיפוי של תכנית אסטרטגית, יצא לנו - - -     

שלום דנינו: סליחה, האוצר, זה תקדימי

שלום דנינו:  זה די יוצא דופן, בחשיבה הזו של תשתיות תחבורה, שמחלקים לפי האנשים ולא לפי - - -     

אמיר וייס: צוהריים טובים

אמיר וייס:  אמיר וייס, מנהל אגף תשתיות ברשות לפיתוח כלכלי מיעוטים

אמיר וייס:  זה לא מדויק, וזה גם לא תקדימי

אמיר וייס:  מה שקרה בעבר זה שפרויקטים תוקצבו לא בצורה נכונה ומקצועית – על פי קרבה כזו או אחרת – ואז זה יצר עיוותים בחלוקה התקציבית

אמיר וייס:  החלטה 550 של תכנית החומש בתחום של תחבורה זו החלטה שמאגמת את התקציב גם למגזרים אחרים – לדרוזים צפון ולדרוזים רמת הגולן; גם לבדואים דרום וכו'

אמיר וייס:  לכן, בניגוד להחלטה קודמת 922, פה נעשתה חלוקה, וכל מגזר מקבל בהתאם לחלקו באוכלוסייה

פרג' פראג': אז זה בפן התקציבי

פרג' פראג':  יצא לנו תוצר מוגמר של 450 פרויקטים, של כל המגזר – כל 133 הרשויות – ודירגנו אותן לפי קריטריונים

פרג' פראג':  איך תקצבנו? – וזה גם בהנחיית האוצר והמשרד לשוויון חברתי, בשיתוף פעולה עם כולם – לפי הציון הגבוה

פרג' פראג':  הציונים נקבעים בהתאם לקריטריונים של רמת סיכון; תאונות; לפי הרבה פרמטרים

פרג' פראג':  תקצבנו עד כה 80 פרויקטים

פרג' פראג':  זה אומר שכל יישוב קיבל פרויקט אחד, פחות או יותר, ומדובר בציר של עד קילומטר, שעלה לנו מ-20 מיליון ₪ ועד 50 מיליון ₪

פרג' פראג':  אלה פרויקטים ממש מדוגמים

פרג' פראג':  כמו שאמרתי, לקחנו בחשבון את כל האלמנטים של תחבורה ציבורית, של בטיחות, של הכל, וכך – יצרנו את התקציב של המיליארד ₪

פרג' פראג':      השנה, בגלל שאושר תקציב דו-שנתי של 2023-2024 – קיבלנו מיליארד ₪ דו-שנתי

פרג' פראג':  היום יש לי 42 פרויקטים מוכנים, אחרי תכנון, בנוסף ל-80 שכבר תקצבנו

פרג' פראג':  העלות של 42 הפרויקטים, אם אני יוצא עכשיו לביצוע, היא 2 מיליארד ₪ לפחות

פרג' פראג':       היום, קיבלתי את המיליארד ₪

פרג' פראג':  המיליארד הזה יחולק לשנתיים ויספיק לחלק מהפרויקטים

פרג' פראג':  זו התכנית

פרג' פראג':  בכל פעם שאנחנו מקבלים את התקציב – אנחנו גורעים ממנו תקציב לתכנון והולכים לפי הרשימה

פרג' פראג':  הבא בתור לפי הניקוד

פרג' פראג':  אני לא בוחר לפי מה שראש רשות רוצה או לפי אינטרסים אישיים; יש לנו תכנית עבודה מסודרת שאנחנו עובדים לפיה

פרג' פראג':      לפעמים בא ראש רשות ואומר: "אבל איפה אני? אני עוד לא קיבלתי"

פרג' פראג':  הבעיה היא שהוא קיבל, למשל, ציון 4, ואנחנו עדיין עם 5, אז יש לו עוד דרך ארוכה עד שנגיע אליו

פרג' פראג':  לכן הצעתי פה, בתקציב החדש, לצאת לקול קורא, שמדבר על פרויקטים קטנים ונחוצים

פרג' פראג':  כמו שאמרת, כבודו, פרויקטים של בטיחות בדרכים, תאונות ומניעת תאונות

פרג' פראג':  קיבלתי את הברכה, יחד מהאוצר, להתחיל לטפל בפרויקט הזה ולהכין אותו

פרג' פראג':  מדובר על - - -     

שלום דנינו: ועל זה קיבלת תקציב נוסף?     

פרג' פראג': לא

פרג' פראג':  זה בתוך המיליארד ₪

פרג' פראג':  אני יכול לגרוע את התקציב הזה, ואז להפיץ לרשויות - - -     

שלום דנינו: אבל אם אני מבין נכון – אתה עושה כל כך מעט פרויקטים, וגם מזה אתה רוצה לגרוע?     

פרג' פראג': זה מה שאמרתי לך

פרג' פראג':  בגלל שאני עושה מעט פרויקטים וחלק מהרשויות לא קיבלו, אמרנו: אין בעיה

פרג' פראג':  בואו נטפל בדברים האקוטיים; בפרויקטים קטנים של עד 5 מיליון ₪, ואז הקול קורא הזה יכול לתמוך בכל הרשויות

פרג' פראג':  רשות מסוימת שקיבלה ציון 4, למשל, תצטרך לחכות שנתיים, שלוש או ארבע עד שיגיע התור שלה

שלום דנינו: אז אתה אומר: "אם אני אחלק את זה לכסף קטן – אני אוכל להגיע לכל יישוב, ולהראות עשייה על משהו דחוף"

פרג' פראג': לטפל בדברים הדחופים

פרג' פראג':  בדיוק

פרג' פראג':  דבר אחרון: יש לנו תכנית תמרורים

פרג' פראג':  במגזר הערבי – כמו מה שאתה אמרת – יש בעיית אכיפה

פרג' פראג':  למה אכיפה? שוטר לא יכול לתת דו"ח, כי אין תמרורים

פרג' פראג':  ואז, על פי החלטה בשנה הקודמת, קבעו בתקציב 60 מיליון ₪, מתוך המיליארד ₪, לתכנית תמרורים

פרג' פראג':  התחלנו לתכנן, ותכננו ל-28 יישובים ראשונים

פרג' פראג':  בדיוק בחודש הבא אנחנו - - -     

יוסף עטאונה: סליחה, פרג', מהם סדרי העדיפות שלכם? אתה חוזר על זה, בכמה משפטים, שיש פרויקטים ויש יישובים

יוסף עטאונה:  ברור שהתקציב שעומד לרשותך – לא מספיק, ואתה גם אומר את זה

יוסף עטאונה:  השאלה היא: מי קובע את סדר העדיפות של אילו יישובים יתוקצבו בתשתיות האלה?     

פרג' פראג': זה בתכנית האסטרטגית

פרג' פראג':  זה מה שאמרתי – יש קריטריונים קבועים; אנחנו מיפינו את כל היישובים ודירגנו לפי ציונים

פרג' פראג':  כל יישוב קיבל ציון

יוסף עטאונה: אפשר לקבל פירוט של הטבלה לוועדה?     

פרג' פראג': כן

פרג' פראג':  זה שקוף

שלום דנינו: תיקח את זה גם אתה ישירות

יוסף עטאונה: ברשותך, יש לי כמה דברים להגיד

יוסף עטאונה:  אני מנצל את הדיון

יוסף עטאונה:  חברי, אחמד טיבי, יזם את הדיון ויש לי את כל הנתונים, במיוחד על הצפון ותכנית החומש

יוסף עטאונה:  אין ספק שכל התשתית של התחבורה וכבישים בחברה הערבית היא לא באותו הסטנדרט של היישובים בשאר המדינה

יוסף עטאונה:  אני יכול להביא דוגמאות גם מהנגב, לכך שכשהמדינה מכירה ביישובים ומפתחת אותם – ההשקעה בתשתיות, במיוחד בכבישים, היא כמעט אפסית

יוסף עטאונה:      אני רוצה להעלות בפניך את כל הקטע של היישובים שהכירו בהם לפני 15-17 שנה – מועצה אזורית אל-קסום ומועצה אזורית נווה מדבר

יוסף עטאונה:  כשאני מדבר על יישוב כמו סעווה, כמו אום בטין, כמו א-סייד - -      

שלום דנינו: אבל אל-קסום רק פוצלה לשתיים לפני שנתיים

יוסף עטאונה: לא

יוסף עטאונה:  מבחינת ההכרה של משרד הפנים ושל התכנון ביישובים האלה כיישובים עם סמל יישוב, שהתחילו להתפתח ושהכירו בהם – מדובר ב-17 ו-18 שנים

יוסף עטאונה:  מי שמסתובב היום ביישובים האלה, באבו-תלול – זה כמו ב-1948

יוסף עטאונה:  לא השתנה כלום

יוסף עטאונה:  השאלה היא: מה התכניות שלכם במיוחד ליישובים האלה, של נווה מדבר ואל-קסום, לגבי רשת של כבישים ותשתיות בתוך היישובים? אני מסתובב שם ורואה את הדברים; ידידי, אני יכול לקחת אותך יום אחד

יוסף עטאונה:  אין כביש גישה, אפילו הכי פשוט שיכול להיות

יוסף עטאונה:  הכניסה של היישובים האלה היא מאוד בעייתית, לא ראויה ולא מתאימה ליישוב מודרני

יוסף עטאונה:  לכן אשמח לקבל תשובות לגבי יישובי אל-קסום ונווה מדבר, לגבי אילו פרויקטים ותכנית מתוכננים בתוך היישובים עצמם

יוסף עטאונה:       אני גם רוצה להעלות כמה סוגיות לגבי הדרום, בתחום שלך: הנושא של כביש 80, וכל התאורה שם – זה כביש שמועד להרבה תאונות דרכים, ולכן הייתה שאילתה לשרה מירי רגב בעניין, בתחילת הקדנציה, ולא נתנו תשובות ברורות

יוסף עטאונה:  אשמח לקבל תשובות לגבי כביש 80 – מה נעשה עם התאורה בכביש הזה?     ידוע לי גם על סוגייה אחרת, לגבי תחנות אוטובוסים לתחבורה הציבורית, שהייתה החלטה לפני שנתיים לשים אותן בכבישים בנגב

יוסף עטאונה:  לצערי הרב, עד עכשיו – לא הציבו אותן

יוסף עטאונה:  אשמח לקבל תשובות לגבי מה קורה עם זה, מתי, ואיפה זה תקוע בדיוק

יוסף עטאונה:      הדבר הנוסף הוא לגבי כביש 31 במחלף של אל-פורעה

יוסף עטאונה:  יש שם ריכוז של בתי ספר, איזה קילומטר לפני ערד

יוסף עטאונה:  נעשה מחלף, אבל מישהו החליט שרק יורדים מהכביש, ולא ממשיכים את העבודה במקום הזה, באל-פורעה

יוסף עטאונה:  יש כ-3,000 ילדים שמגיעים לשם, ומשום מה הופסקו - - -     

שלום דנינו: בתי ספר ממש מעבר לכביש, וזה צפוף

יוסף עטאונה: וזה מופיע בשילוט, בהכל, אבל ברגע שיורדים מ-31 – פתאום זה נקטע ולא ממשיך, למרות שיש תכנית מאושרת לכביש גישה לבית הספר, שעברה את כל האישורים

יוסף עטאונה:       סוגיה נוספת, שגם הייתי מעלה, היא שוקת מיתר

יוסף עטאונה:  נתיבי ישראל, אתם מבצעים שם עבודה בימים אלה, בקטע שבין צומת שוקת לבין מיתר

יוסף עטאונה:  מצד ימין, איפה שמבצעים את העבודה, בכיכר לפני כרמית – יש בית קברות לאוכלוסייה של היישוב חורה וכל האוכלוסייה מסביב

יוסף עטאונה:  ממה שהבנתי מראש המועצה בחורה – אין כביש גישה מהכיכר של כרמית, שייכנס לתוך בית הקברות

יוסף עטאונה:  אשמח לקבל תשובות גם לזה

יוסף עטאונה:  תודה רבה

שלום דנינו: לפני שאני פונה לרועי מעמותת סיכוי, אני רוצה לאפשר לחברי הכנסת – זה הנוהג פה, בוועדה

שלום דנינו:  בבקשה, אלי, ואחריו אלון שוסטר

אליהו דלל: תודה, אדוני היושב ראש

אליהו דלל:  קודם כל, שאלה לנציג משרד התחבורה, פרג': ציינת קודם שאין מספיק תמרורים ביישובים הערביים, ורציתי לשאול: הלא, את התמרורים מעמידים, בדרך כלל, על מדרכות

אליהו דלל:  איך אפשר לשים תמרורים כשאין שם מדרכות?     

פרג' פראג': זה בדיוק מה שרציתי להגיד

פרג' פראג':  אנחנו הקצנו 60 מיליון ₪ לא רק כדי לשים תמרור, אלא גם כדי לטפל בנושא המדרכות

פרג' פראג':  זה חלק מהעבודה - - -     

אליהו דלל: כי זה בטיחות בדרכים

אליהו דלל:  זה א'-ב'

פרג' פראג': ברור

פרג' פראג':  אנחנו לא שמים את התמרורים בלי המדרכות והסביבה מסביב לתמרורים

פרג' פראג':  לכן התכנית מטפלת בזה

אליהו דלל: הבנתי

אליהו דלל:  מאה אחוז

אליהו דלל:  דבר נוסף: מה התקצוב לשבילי אופניים בתוך התכנית הזו, של ה-2 מיליארד ₪, אם בכלל?     

פרג' פראג': כן

פרג' פראג':  התחלנו בפיילוט של שביל אופניים

פרג' פראג':  יש לנו בעיה עם - - -     

אליהו דלל: מה התקציב, קודם כל?     

פרג' פראג': זה לא בתוך המיליארד ₪, כי יש לנו אגף שנקרא "אגף מאיץ", ששם יש תקציב לשבילי אופניים של כל מדינת ישראל

פרג' פראג':  אנחנו התחלנו בפיילוט בשפרעם: בשפרעם יש תכנית רוחבית, של שבילי אופניים והסדרת נושא התנועה - - -     

אליהו דלל: מה העדיפות שלכם בשבילי אופניים, בערך? למשל, אם אני רוצה לעשות שביל בתוך יער, ואם אני רוצה לעשות שביל לרכבת – מה עדיף יותר?     

פרג' פראג': יש עדיפות לשביל אופניים

אליהו דלל: לא; שביל אופניים בתוך אופניים, או שביל אופניים שהוא לכיוון הרכבת?     

פרג' פראג': לכיוון הרכבת, כמובן

אליהו דלל: אז עכשיו יש לי שאלה, כדי שתבדוק: אני רוצה לדעת מה המצב של שביל האופניים לתחנת הרכבת נתניה צפון

אליהו דלל:  הנושא הזה נמצא בתכנון כבר שמונה שנים, והתקציב שלו הוא 600,000 ₪

אליהו דלל:  למה הוא לא מתבצע?     

פרג' פראג': אני אגיד לך את האמת – נתניה היא לא התחום שלי

אליהו דלל: אז מישהו אחר, בטח

אליהו דלל:  אולי טופז תגיד לי

טופז פלד שטיינברג: זה של משרד התחבורה

אליהו דלל: אז אני מבקש לקבל תשובה

אליהו דלל:  אני שואל שאלות שאני קצת מתמצא בהן, לא הרבה, בסדר? בנושא של שבילי אופניים – אנחנו שומעים פה שזה בעדיפות

אליהו דלל:  שביל אופניים שהוא לאזור עסקים ולתחנת הרכבת – נמצא בסדר עדיפות גבוה במשרד התחבורה, ולכן אני מבקש, והעליתי את הנושא הזה ואני רוצה תשובה: השביל הזה, שהוא שביל אופניים לתחנת הרכבת צפון, שאורכו בערך 800 מטר, לא יותר, מצומת נווי תמר ועד לתחנת הרכבת צפון – מתי הוא אמור להיות מבוצע? יש כבר תכנון, יש הכל

אליהו דלל:  זהו, אני מבקש תשובה, בסדר?      

פרג' פראג': אין בעיה, בסדר

אליהו דלל: תודה

שלום דנינו: אחמד, אנחנו המתנו לך פה

שלום דנינו:  הוא הציג חלק גדול מהדברים

שלום דנינו:  בזמן שאלון ידבר – תתעדכן

אחמד טיבי: נציג סיכוי גם פה?     

שלום דנינו: כן

אחמד טיבי: תודה, אדוני, וסליחה על האיחור

אחמד טיבי:  הפגנו יחד עם אימהות שכולות מול משרד ראש הממשלה נגד ארגוני הפשיעה והרציחות, והמשטרה שלא עושה כלום

אחמד טיבי:  יזמתי את הנושא הזה, לגבי כבישים בחברה הערבית, אחרי שהתקיים כאן דיון ואוזכרו מספר כבישים שהיו בתכנון, ועכשיו – אינם

אחמד טיבי:  למשל: כביש ואדי ערה – 65; יש כביש, שאוזכר כאן בוועדה - - -     

שלום דנינו: בדיון הקודם, אחמד, אני חושב שהם דיברו על תקצוב של כביש 65 בעדיפות

אחמד טיבי: כן; מקטע אחד

קריאה: למען הדיוק – המקטע של כביש 65, שאוזכר בדיון הקודם, היה מדברת לגולני; לא בוואדי ערה

אחמד טיבי: אני מתכוון כולל את ואדי ערה

אחמד טיבי:  על כל פנים, יש תכנית חומש - - -     

שלום דנינו: למה העדפתם את המקטע של דברת-גולני ב-65?      

עוז דרור: אני יכול לענות: זה המקטע היחיד, שנשאר בכביש הזה, שאין בו הפרדה בין הנתיבים, והצמתים שם לא מוסדרים

עוז דרור:  למעשה, כמעט עשו את כל כביש 65 עם שני נתיבים, ונשאר מקטע אחד, של כ-20 קילומטר, מגולני ועד דברת

דניאל שוורץ: זה היה בתוך כפר תבור, והוא היה צריך לעקוף את כפר תבור

דניאל שוורץ:  זה כביש מסוכן, אבל גם תחבורתית – הוא היה נדרש מאוד

שלום דנינו: אחמד, אתה יודע, בקטע הזה של 65, על עוד מקטע שהוא לא מוסדר?     

אחמד טיבי: כן, אני יודע, אבל מגיעים לכאן מאותה ההפגנה, עוד מעט, ראשי הרשויות, כדי שכל ראש רשות וועד ארצי יציג באופן פרטני לגבי הכבישים

אחמד טיבי:  הוזכר כאן, בישיבה, הנושא של כביש ואדי ערה, ולא רק המקטע של גולני, וגם דיברנו על העובדה שיש את נתיבי ישראל

אחמד טיבי:  אגב, בנתיבי ישראל היו תכניות קיימות ומתוקצבות – היה רק צריך לבצע – ואז חלק מהתכניות האלה הועברו לנתיבי איילון, בממשלה הקודמת, והדברים לא זזים, אלא אם יש דיווח אחר ועדכני לגבי הכבישים האלה

אחמד טיבי:       הוועד הארצי הציג לנו נתונים, ואם יורשה לי, אדוני היושב ראש, אני אציג כמה דברים בקצרה: בפרויקטים לביצוע ארצי, באופן כללי, בתכנית החומש לכבישים של 2023-2027, סך כל תקציב הביצוע הוא 13

אחמד טיבי: 7 מיליארד ₪, ויש 13 מיליארד ₪ נוספים לסעיפים אחרים, כגון תכנון, תחזוקה ועוד

אחמד טיבי:  רבע מתקציב הביצוע - - -     

שלום דנינו: זה התקציב של ה-26 מיליארד ₪ שדיברתם עליו, פחות או יותר?     

קריאה: פחות או יותר, כן

אחמד טיבי: רבע מתקציב הביצוע – 3

אחמד טיבי: 5 מיליארד ₪ – מיועד לפרויקטים בשטחים

אחמד טיבי:  רק 477 מיליון ₪ – כלומר, 3

אחמד טיבי: 5% – הם ליישובים הערביים

אחמד טיבי:  השוואות מידתיות

אחמד טיבי:  צומת המחצבות בנצרת; כביש 444 באזור טייבה; כביש 70 באזור שייח' דנון, וכדומה

דניאל שוורץ: בתוך ה-26 מיליארד ₪ יש עוד מיליארד לתכנית האסטרטגית, שגם הם שם

אחמד טיבי: במקום 2 מיליארד ₪ שהיו בהתחלה

אחמד טיבי:  זה ירד למיליארד ₪

דניאל שוורץ: לא היו 2 מיליארד ₪ אף פעם

שלום דנינו: בשנה וחצי, אחמד, כי עכשיו אישרו, אז 2023, מה שנשאר, ו-2024

שלום דנינו:  זה המיליארד ₪

שלום דנינו:  אז שנה וחצי, בגלל שהתקציב אושר

אחמד טיבי: תכנית החומש לכבישים – פרויקטים לתכנון וקידום זמינות

אחמד טיבי:  סך תקציב: 1

אחמד טיבי: 967 מיליארד ₪

אחמד טיבי:  סך מספר פרויקטים לקידום: 21

אחמד טיבי:  סך מספר פרויקטים ביישובים הערביים: אפס

אחמד טיבי:  מישהו יכול לענות על הנתונים האלה?     

דניאל שוורץ: אלה פרויקטים של כבישים בין-עירוניים; הם לא עוברים באף יישוב

דניאל שוורץ:  יש שם, לצורך העניין, כביש שעובר ליד צפת וטבריה

דניאל שוורץ:  לא רק יהודים נוסעים עליו

רועי ברק: שים על המפה איפה עוברים הכבישים, ותראה לצד אילו יישובים הם עוברים

דניאל שוורץ: זה לא נכון

דניאל שוורץ:  כל אוכלוסיית ישראל נוסעת על כבישים בין-עירוניים

דניאל שוורץ:  זה לא כמו התכנית האסטרטגית שפרג' הציג מקודם, לצורך העניין, שהם בתוך יישובים, ואז באמת הגיוני לחלק בין יישוב יהודי לבין יישוב ערבי

דניאל שוורץ:  באמת יש התמקדות מאוד רצינית ביישובי המגזר הערבי, בגלל שיש שם פערים

דניאל שוורץ:  זה דבר נכון; אנחנו מברכים על כך וחושבים שזה מאוד נכון

רועי ברק: גם במקטעים בין-עירוניים – קל מאוד לראות אילו יישובים משרתים הכבישים

דניאל שוורץ: אני לא חושב שזה נכון

קריאה: גם בכבישים האלה מדלגים על היישובים הערביים

קריאה:  כמעט ומתעלמים מכל הכפרים

אחמד טיבי: כמעט ואין פרויקט ארצי שלא מדלגים בו על יישוב ערבי, לגבי כניסה ויציאה

אחמד טיבי:  התלונות ידועות, וכל אזרח ערבי מרגיש את המצב בשטח

אחמד טיבי:  ההערה שאנשי סיכוי אמרו לך היא נכונה

דניאל שוורץ: כביש 6 לכיוון צפון הוא כביש שיש בו אוכלוסייה יהודית ואוכלוסייה ערבית

דניאל שוורץ:  כשתקצבנו את הכביש הזה – קודם כל, זה כביש מעולה, שאנחנו מאוד מאמינים בו - - -     

אחמד טיבי: אף אחד לא מתנגד לתקצוב כבישים ארציים בין יישובים יהודיים ולא

אחמד טיבי:  לא מתנגדים

אחמד טיבי:  אנחנו רק מעירים :איפה היישובים הערביים?     

רועי ברק: אני הקציתי את הבחינה

רועי ברק:  אם הייתם מכניסים את כביש 2 באזור ג'סר א-זרקא בתוכנית החומש – הייתי מכליל את זה ככביש שמשרת יישוב ערבי

שלום דנינו: רועי, שנייה, בבקשה

שלום דנינו:  אחרי אלון, בסדר?     

אלון שוסטר: אני רוצה להודות לחבר הכנסת טיבי על העלאת הנושא, ואני רוצה לברך על דבר שהיה צריך להיות פשוט כמו מים צלולים לצמא: דיון ענייני על השקעות משמעותיות של ממשלה – כל ממשלה – בפרויקטים ובציבורים שחסרים, שכמהים לאיזון, לחיפוי, לגישור, על שנים של אי השקעה ואפליה

אלון שוסטר:  אני מברך על כך

אלון שוסטר:  אני שמח שמתקיים דיון ענייני, וכך צריך להיות

אלון שוסטר:  שמענו יותר מדי דברים מתגזענים בהקשרים האלה, בדיוק

אלון שוסטר:  במקום ולהתפאר על כך שזה מה שאנחנו עושים – אנחנו רבנו אחד עם השני על זה

אלון שוסטר:  אז יישר כוח גדול, וישר כוח על ההשקעה בחברה הערבית והדרוזית

אחמד טיבי: על ההשקעה החלקית

אלון שוסטר: היא חלקית

אלון שוסטר:  ויידרשו עוד שנים – אני לא רוצה להגיד עשרות שנים – כדי ליישר קו

אלון שוסטר:  אני בא מדיון אחר על יישובים, על אסדרת יישובים וכו'

אלון שוסטר:  אני רוצה לחדד שיש צורך בהתגייסות כוללת, ואני שואל אם יש היגיון לתת עדיפות בדירוג לפרויקטים שיש בהם איגום תקציבים ממספר יישובים, ממספר משרדים או ממספר מקורות

אלון שוסטר:  אני מניח שאתם עושים את התיעדוף על מה שיש לכם ביד, אבל אם מגיע זרם אחר של תקציב – שהרשות, האשכול או משרדים אחרים רוצים לסייע באמצעותו – אני מניח שזה צריך לשפר את התיעדוף

אלון שוסטר:      אנחנו דיברנו מספר פעמים על המציאות בכפר סולם בעמק יזרעאל

אלון שוסטר:  זה כפר ששנים אין בו גישה, וצריך לעבור דרך - - -     

אחמד טיבי: היה כאן ראש רשות יהודי, באזור, שהזכיר את זה מספר פעמים, ואנחנו מזכירים את זה פעם אחר פעם: כביש גישה לסולם

אלון שוסטר: נכון

אלון שוסטר:  אז זה הדבר שאני מבקש - - -     

אחמד טיבי: בגלל זה, אגב, לא מאשרים להם מאות יחידות דיור

אחמד טיבי:  זו הסיבה

אלון שוסטר: בדיוק

אלון שוסטר:  אז זה גם פוגע בהגדלה המוסדרת

אלון שוסטר:  זו רק דוגמה אחת, מני רבות, לכך שהמדינה, לאורך שנים, לא מתכננת, לא מסדירה, ואחר כך – גם לא מאפשרת להגדיל ולבנות באופן חוקי

אלון שוסטר:  אני מבקש שהנושא הזה יטופל ושייכנס לסדר העדיפות בהקדם, במהרה בימינו

אלון שוסטר:       מה שאני מבקש, בשם הוועדה – אני מניח, אולי, שכבר ביקשו – זה את הקריטריונים ואת סדר העדיפות

אלון שוסטר:  אני מברך, אגב – ובזה אני מסיים – על הגישה המקצועית; כך ראוי שיקרה, אבל במקביל – שקיפות לגבי הקריטריונים והפרויקטים שאתם מתעדפים

שלום דנינו: רועי, בבקשה

רועי ברק: תודה רבה

רועי ברק:  אני רוצה להתחבר לדברים שאמר פרג' בנושא התכנית של נתיבי איילון

רועי ברק:  צריך להבין: האומדן התקציבי של התכנית של נתיבי איילון – של כל 450 הפרויקטים לביצוע – הוא כ-20 מיליארד ₪, והתוכנית הזו היא לביצוע עד סוף העשור; עד 2030

רועי ברק:  זה כדי להעמיד את היישובים הערביים באיזה שהוא מצב תשתיתי שהוא מינימלי

רועי ברק:  טירה לא תהפוך לכפר סבא, גם עם התכנית הזו, אבל משהו מינימלי

רועי ברק:       מדובר בפרויקטים מרכזיים – לפחות קילומטר כביש – לכן עלות פרויקט היא 45 מיליון ₪

רועי ברק:  זאת אומרת, קצב הביצוע של התכנית צריך להיות כ-40 פרויקטים בשנה כדי להשלים אותה בעשור

שלום דנינו: מה שלא עומד היום בתקציב

רועי ברק: התקצוב הנוכחי מתקצב שבעה עד עשרה פרויקטים בשנה

רועי ברק:  זאת אומרת, ההתארכות של התכנית הופכת להיות ל-40 שנה

רועי ברק:  אם מיפית, היום, כביש בטמרה, בשנת 2019, כשתבוא לבצע אותו ב-2050 – המיפוי לא רלוונטי, כי כל המרחב כבר השתנה

רועי ברק:  הכביש הזה אולי נחוץ היום, אבל בעוד 40 שנה – יהיו נחוצים כבישים אחרים

רועי ברק:       לכן התכנית הזו של נתיבי איילון, צריך להבין, היא תכנית שנקברה

רועי ברק:  היא לא קיימת יותר

רועי ברק:  יבצעו השנה שבעה פרויקטים מתוך 42 שמוכנים לביצוע

רועי ברק:  כבר הושקעו 200 מיליון ₪ לתכנון מפורט; שלושה עברו שיפוץ

רועי ברק:  מוכנים לביצוע – 42 פרויקטים; יבוצעו – אולי עשרה

רועי ברק:  בין שבעה לעשרה

רועי ברק:  לכן, גם ה-200 מיליון ₪ האלה נזרקו לפח, כי כשתבוא לבצע בעוד חמש שנים – גם אחרי התכנון המפורט – תצטרך שוב לעשות תכנון מפורט חדש

רועי ברק:  לכן התכנית הזו, של נתיבי איילון, ירדה מהפרק

רועי ברק:      בנוסף, יש לנו את תכנית החומש לכבישים הבין-עירוניים של נתיבי ישראל, ושם קל מאוד לראות, כששים על המפה, היכן הכבישים ממוקמים

רועי ברק:  אני מסכים שאין מובהקות של 100%, כי זה כביש בין-עירוני והוא משרת את כולם, בסופו של דבר, אבל אנחנו מסתכלים על המפה ורואים איפה נמצאים ריכוזי האוכלוסייה ואיפה נמצאים הכבישים – ואנחנו מבינים את מי הם משרתים

רועי ברק:  צריך לזכור ששליש מההרוגים במדינת ישראל, בכל שנה, הם אזרחים ערביים

אחמד טיבי: 32%

שלום דנינו: 33%

רועי ברק: שליש, בכל שנה בעשור האחרון

רועי ברק:  ותשתית – היא הבסיס

רועי ברק:  יש גורמים נוספים, אבל תשתית, אין ספק – היא הבסיס

אברהם בצלאל: יש לי שאלה קטנה; סליחה שאני מתפרץ

אברהם בצלאל:  אני רואה את זה הרבה שעושים תכניות על גבי תכניות, מוציאים עשרות או מאות מיליונים – ובסוף לא משתמשים בתכנית, כמו שאמרת, ידידי

אברהם בצלאל:  אני רואה את זה בכביש מודיעין עלית, למשל: תכנית שעשו להרחבת הכביש - - -     

שלום דנינו: אני מבין שזו דוגמה, אבל הפעם אנחנו נתמקד בכבישים - - -     

אברהם בצלאל: אני שואל שאלה אחת: למה לא עושים תכנית מגירה, אם יהיה עוד קצת תקציב, מאשר לבזבז כל הרבה כסף – כספי ציבור – על תכניות שבסוף הן לא רלוונטיות?     

שלום דנינו: האוצר, אתה יכול להגיד, באמת, משהו עקרוני לגבי זה שאתם מתכננים איזו תכנית גדולה ולא מתקצבים אותה נכון, ואז היא הופכת להיות לא רלוונטית? ובכלל, מה שאנחנו מתרשמים פה, מהדיון עד עכשיו, זה שהכבישים לא סמוכים ליישובים של המגזר הזה

שלום דנינו:  אני מבין את מה שאתה אומר – שכולם משתמשים בכבישים, ובתוך היישובים, שגם שם לא מצליחים לקדם את כל מה שנדרש

דניאל שוורץ: אני אגיב

דניאל שוורץ:  פרויקטים כלל ארציים – כמו, נגיד, חומש נתיבי ישראל או התכנית האסטרטגית של החברה הערבית – מתחילים מתכנון

דניאל שוורץ:  סוקרים את כל הפרויקטים האפשריים, ממפים את כולם ורואים מה צריך לעשות; איפה צריך לעשות יותר; איפה צריך לעשות פחות; ומי יותר דחוף

דניאל שוורץ:      אחרי שממפים את הכל – עושים איזה שהוא אומדן לכל הפרויקטים ומתחילים לבצע

דניאל שוורץ:  יש דברים שנתקעים בתכנון – כי לא מצליחים לעשות את ההפקעות; כי לא מצליחים לתת את הפתרונות ההנדסיים – ויש דברים שמצליחים לבצע

דניאל שוורץ:  לאט-לאט מתקדמים עם מה שאפשר, עד שעושים את הכל

דניאל שוורץ:      אני לא חושב שהתכנית של נתיבי איילון היא כבר לא רלוונטית

דניאל שוורץ:  היא הסתיימה רק לפני שנתיים; אם דברים היו נגמרים אחרי שנתיים – לא היה לנו בכלל איך להתחיל

דניאל שוורץ:  כל תכנון לוקח זמן, ואחרי שנתיים – דברים נשארים רלוונטיים, ואני חושב שהיא תישאר רלוונטית בעשור הקרוב לפחות

דניאל שוורץ:       אנחנו מתקצבים בהתאם לקצב הביצוע שאנחנו יכולים לעשות

דניאל שוורץ:  אנחנו לא יכולים לתקצב את הכל

דניאל שוורץ:  אין תכנית מקבילה לחברה היהודית, וזה נכון; אני חושב שזו מדיניות נכונה, כי לחברה הערבית יש פערים מאוד גדולים, ולכן נכון לשים שם את המיקוד

דניאל שוורץ:      נתנו מיליארד ₪ בשנת 2022, ועוד מיליארד ₪ ב-2023-2024, וזה יהיה המענה הראשון

דניאל שוורץ:  כמובן שככל שיהיו עוד דברים מוכנים לביצוע – נתקצב גם אותם בעתיד

שלום דנינו: דוד, אני חושב, ממה שאני מתרשם, שאנחנו צריכים, ברשותך, לקיים דיון יותר מעמיק, עם מפות, על הכבישים

שלום דנינו:  הדבר הזה צריך התייחסות יותר רצינית, ונשארה לנו רבע שעה

שלום דנינו:  אני חושב שהנושא הזה הוא כבד מאוד, ואנחנו לא מקבלים פה נתונים מפורטים

אחמד טיבי: כבוד היושב ראש, אני רוצה להתרכז במה שרועי הזכיר לגבי כביש מספר 2

אחמד טיבי:  פרויקט הסטת והרחבת הכביש הזה כולל מחלף יציאה מהכפר ג'סר א-זרקא, שקודם כחלק מקטע קיסריה-חדרה

אחמד טיבי:  במסגרת פרויקט – הרחבת כביש מספר 2 מקיסריה לזיכרון, הסטת הכביש מזרחה, לג'סר א-זרקא, ובניית מחלף חדש – מחלף תנינים

אחמד טיבי:  אומדן הפרויקט הוא 250 מיליון ₪

אחמד טיבי:  סך כל ההרשאות שהתקבלו – רק 15 מיליון ₪, ויש תקציב נדרש של 235 מיליון ₪

אחמד טיבי:  איפה זה עומד?     

רן קפלן: אני אתייחס, בנתיבי ישראל, לכמה דברים

אחמד טיבי: אפרופו כבישים שמשרתים את כל האוכלוסייה

אחמד טיבי:  פתאום כשמשהו נוגע לג'סר א-זרקא - - -     

רן קפלן: ראשית, יש תכנית מסודרת

רן קפלן:  אני יכול להרגיע את כולם – יש רשימה שלנו לכבישים הבין-עירוניים, אבל אני מניח שבנתיבי איילון – אותו הדבר; אני מדבר בשם נתיבי ישראל

רן קפלן:  יש רשימה מסודרת, של 38 פרויקטים לתכנון ולביצוע בחומש הנוכחי, מתוכם ביצענו שבעה בשנת 2022

רן קפלן:  עכשיו אנחנו יוצאים לעוד עשרה פרויקטים, שכולם מכירים – המשרד לשוויון חברתי, תחבורה, והאוצר שאיתנו

רן קפלן:  הצגנו לכולם – גם לראשי רשויות – את עשרת הפרויקטים שאנחנו מבצעים עכשיו, ובממוצע, בכל שנה זה 100 מיליון ₪

רן קפלן:       אנחנו מבצעים בין ששה לעשרה פרויקטים השנה

רן קפלן:  אני יכול לעדכן עכשיו שעילבון דרום יצא השבוע; בענה יצא לפני שבוע; קריית חינוך במע'אר יוצאת בחודשים הקרובים; אבו תלול יבוצע בקרוב, וכן הלאה והלאה, אני יכול להגיד את כל הרשימות

רן קפלן:  זה אחד

רן קפלן:      שנית, לכל השאילתות – אנחנו עונים בצורה מפורטת

רן קפלן:  במקרה השגתי פה סרטון על התאורה בכסיפה, בכביש 80, אבל אנחנו מתייחסים ומבצעים

רן קפלן:  אגב, תאורה לא חייבת להיות בכסיפה, כי זה כביש; היא חייבת להיות בצמתים, אבל עשינו, כי אנחנו מבינים שהכביש לא מטופל, חשוך ומסוכן

רן קפלן:  מוסדר

רן קפלן:       דבר שני, אנחנו מתחילים מוקד סיכון בכסיפה; גם אותו אמרנו

רן קפלן:  כלומר, יהיה להם גם מענה של תאורה, של 3 מיליון ₪ – שזה מקטע תאורה יפה – וגם מוקד סיכון, כדי שבמקרה, או לא במקרה - - -     

שלום דנינו: הוא מתוקצב בנפרד, או שמהתקציב של ה-180 מיליון ₪?     

רן קפלן: התאורה בוצעה מתקציבי האחזקה של נת"י

רן קפלן:  מוקד הסיכון מתוקצב מה-180 מיליון ₪ של מוקדי הסיכון

רן קפלן:  כלומר, השנה יש תכנון - - -     

שלום דנינו: זאת אומרת, אין תקציב מופרד ליישובים?     

רן קפלן: לא

רן קפלן:  מוקדי סיכון מתוקצבים ארצית, ללא הבדל דת, גזע, מין ומגזר

רן קפלן:  אנחנו סורקים ארצית ומטפלים ארצית

רן קפלן:      דבר שלישי: אני לא סנגור של משרד התחבורה, אבל יש לא מעט פרויקטים בחומש שהם למגזר הערבי

רן קפלן:  כלומר: יש את חוצה טייבה שמסתיים; מעבר תת-קרקעי בכפר קאסם; תחנות הרכבת בטייבה ובטירה, שהן חלק מהמסילה המזרחית ומשרתות את המגזר; כביש בירכא שקודם – אחרי המון שנים לא קודם שם כביש טבעת עוקף; מפרידן מוסכים בנצרת, שאנחנו מקווים שכל רגע יתוקצב וייצא לביצוע; הסעת המונים בוואדי ערה, שמקודמת בתכנון מפורט; צירי העדפה בעראבה וסכנין ב-805; כביש 70, כמו שאמרו פה

רן קפלן:  כלומר, יש לא מעט פרויקטים, אבל זה נכון שצריך יותר

רן קפלן:      כביש 2 מקודם – קיבלנו 230 מיליון ₪ ומקדמים תכנון וקידום זמינות

רן קפלן:  הפרויקט מאוד גדול ומורכב, בהיקף של 1

רן קפלן: 8 מיליארד ₪

רן קפלן:  כרגע אנחנו מתקדמים עם 230 מיליון ₪, ואין לנו שם חוסר

קריאה: מדוע הוא לא מופיע בתכנית החומש?     

אחמד טיבי: ברשותך, אדוני היושב ראש, דיברתי על סולם - - -     

רן קפלן: סולם מופיע בתכנית החומש אצלי

רן קפלן:  הבשורות הלא טובות הן שהוא לא מתועדף - - -     

אחמד טיבי: אני רוצה שעבד זועבי ידבר, ברשותך, אדוני היושב ראש

אחמד טיבי:  נציג סולם

אחמד טיבי:  בבקשה

עבד זועבי: צוהריים טובים לכולם

עבד זועבי:  עבד זועבי, ממלא מקום ראש המועצה האזורית בוסתן אל-מרג'

עבד זועבי:  במועצה האזורית בוסתן אל-מרג' יש ארבעה כפרים: סולם, כפר מצר, נין ודחי

עבד זועבי:  במועצה יש שני כפרים שהם מוכים

עבד זועבי:  מה זאת אומרת מוכים? שצעיר מתחתן ועובר לגור בעפולה, בשכירות, בנוף הגליל, בנצרת או באכסאל

עבד זועבי:  כתוצאה מכך, אנחנו כבר הפסדנו, בכפרים האלה, כ-200 משפחות - - -     

אחמד טיבי: תסביר להם למה

עבד זועבי: הם מתחתנים ועוזבים את הכפר, והולכים לגור בשכירות, כי אין לנו מגרשים לבנייה

עבד זועבי:  פשוט מאוד

עבד זועבי:  מאז קום המדינה – לא קיבלנו אפילו מגרש אחד לבנייה בכפרים האלה

עבד זועבי:  כנ"ל ישנם אותו מספר צעירים, שהם רווקים ולא מתכוונים להתחתן, כדי לא לעבור לגור בכפרים אחרים

עבד זועבי:      אני רוצה להגיד לכם משהו, וזה אפילו קצת מצחיק - - -     

שלום דנינו: המגבלה היא משהו עם הכבישים? תשתית?     

עבד זועבי: כן, בין היתר

עבד זועבי:  ילד בן עשר אצלנו לא יודע מה זה קידוח – שקודחים לבניין – או מערבל בטון

עבד זועבי:  הוא לא ראה את זה

עבד זועבי:  לגבי סולם – האמת היא שיש לנו הרחבה, שאנחנו עובדים עליה כבר הרבה זמן, שמכילה כ-380 מגרשים

עבד זועבי:  היא יכולה לפתור לנו בעיה, אפילו חלקית, אבל יש לנו חסם, שהוא כביש שמחבר את סולם לעפולה

עבד זועבי:  נכון להיום, הכביש הזה עובר דרך מושב מרחביה וקיבוץ מרחביה; זה כביש מסוכן מאוד, ואנשי מרחביה והמועצה האזורית עמק יזרעאל מתנגדים לכביש הזה

עבד זועבי:  כסגן ראש המועצה – אני מצדיק אותם, כי כשעובר כביש ראשי בתוך יישוב או קיבוץ – זה לא כל כך נוח ומקובל

עבד זועבי:      יש לנו כביש שמתוכנן ומאושר, כבר הרבה שנים, שמחבר את סולם לגבעת המורה - - -     

אחמד טיבי: מישהו ממשרדי הממשלה יכול לענות לגבי הכביש הזה?     

רן קפלן: כן

רן קפלן:  זה בתכנית

רן קפלן:  כביש 7155 – כביש הגישה לכפר סולם; אני מתקן את הכל

רן קפלן:  פרוגרמה זה כביש הגישה החדש לכפר סולם, במסגרת תב"ע שנדרשת להרחבת הכפר ליחידות דיור

רן קפלן:  אומדן של 25 מיליון ₪

רן קפלן:  הפרויקט קיים בתכנית, ואני מודה – תקציבנו מוגבל והוא לא בתיעדוף הגבוה, אבל הפרויקט ברשימות

אחמד טיבי: יש לו"ז?     

שלום דנינו: איפה מבוצע התיעדוף של הדבר הזה?      

רן קפלן: קריטריונים לסלים ותיעדוף לסלים מבוצע בנתיבי ישראל, בשיתוף משרד התחבורה והאוצר

רן קפלן:  הם די שקופים

רן קפלן:  דניאל מכיר אותם כי ישבנו איתם, ומשרד התחבורה גם מכיר אותם

רן קפלן:  אנחנו לוקחים בחשבון את כל הפרמטרים

רן קפלן:  בסולם יש - - -     

שלום דנינו: האוצר, אתה יכול להגיד לנו משהו על הכביש הזה, שעולה פה הדחיפות שלו? שהוא גם חסם ל-380 מגרשים?     

דניאל שוורץ: משרד התחבורה לא העלה את זה כצורך בתכנית החומש, ולכן הוא לא תוקצב

שלום דנינו: מי פה ממשרד התחבורה?     

פרג' פראג': אני

שלום דנינו: לא הצגתם את זה?     

פרג' פראג': לא

פרג' פראג':  הכביש הזה הוצג דרך חברת נתיבי איילון בתכנית האסטרטגית, וקיבל ניקוד של 4

פרג' פראג': 7

פרג' פראג':  התור שלו יגיע לפי הטבלה

פרג' פראג':  - - - היה בכלל בטיפול נתיבי ישראל

שלום דנינו: שאלה נוספת: אם אתם מפתחים 380 מגרשים בכפר סולם – לא מתקצבים, יחד עם הפיתוח, גם את הכביש?     

עבד זועבי: זה כביש הכניסה הראשי לכפר

עבד זועבי:  זה לא רק לשכונה עצמה

עבד זועבי:  להעמיס 25 מיליון ₪ על תקציבי הביטוח של השכונה – אנשים פה חיכו 25 שנה כדי לקבל מגרש - - -     

שלום דנינו: לא התכוונתי שזה יהיה על חשבון רוכשי המגרשים

רן קפלן: הכביש הזה, לשאלתכם, הוא כביש דיור

רן קפלן:  אנחנו ישבנו גם עם המועצה האזורית עמק יזרעאל וגם עם שיכון כדי לעשות את מה שהציעו פה חברי הכנסת – לעשות איזה איגום תקציבי

רן קפלן:  אני מודה שעד היום – אין לנו את התשובות, אבל אנחנו עוסקים בזה כל הזמן

רן קפלן:  זה כביש דיור, שצריך להוציא אותו מקיבוץ מרחביה ולעשות כביש גישה חדש

שלום דנינו: חבר הכנסת דוד ביטן, אנחנו צריכים את הניסיון שלך

שלום דנינו:  איך מחלצים את העניין הזה לביצוע?     

אחמד טיבי: ביצוע כביש גישה לסולם

קריאה: איגום תקציבים

קריאה:  זה מה שצריך לעשות

עבד זועבי: הבעיה פה היא שאנחנו נופלים בין משרדי הממשלה השונים

עבד זועבי:  כל אחד זורק על האחר

ועדת הכלכלה): תראה, אנחנו לא צריכים עכשיו, בוועדה, להביא את כל ראשי הערים ושכל אחד יגיד שיש לו איזו בעיה

ועדת הכלכלה):  ברור שיש בעיה לכל ראש עיר שרוצה כניסה, יציאה או גשר

ועדת הכלכלה):  מה שאני מציע זה שתעשו רשימה של נושאים דחופים – אתם תחליטו מהם הנושאים הדחופים, עם ראשי העיריות – ואנחנו נעשה עוד ישיבה, שכוללת את משרד האוצר, התחבורה ומע"צ

ועדת הכלכלה):  אפילו לא צריך ועדה; אנחנו נעשה כינוס, אצלי בחדר, ונראה איך אנחנו מקדמים את זה

ועדת הכלכלה):  אם לא נצליח – נביא את זה לוועדה

ועדת הכלכלה):  בסדר?     

אחמד טיבי: אוקיי

שלום דנינו: אחמד, אתה לוקח את זה על עצמך?     

אחמד טיבי: כן, בהחלט

ועדת הכלכלה): נגדיר את הדברים

ועדת הכלכלה):  אני לא הולך עכשיו לפתור את הבעיה של כל המקומות

אחמד טיבי: אמרנו ואדי ערה ולא קיבלנו תשובה; אמרו "לא ואדי ערה אלא גולני"

אחמד טיבי:  אמרנו ג'סר א-זרקא - - -     

שלום דנינו: האמת היא שאני לא הצלחתי להבין, אחמד – בכביש 65 אתם מדברים על המקטע שהוא ממומן ומסודר, של צומת גולני, ואתם אומרים ששאר הכביש הוא מוסדר

שלום דנינו:  אז איזה קטע בכביש 65 עדיין לא מוסדר?     

רועי ברק: קיימת תכנית למחלוף של כביש חוצה ואדי ערה

רועי ברק:  העלות של המחלוף הזה, אם אני לא טועה, היא כ-8 מיליארד ₪

רועי ברק:  כל הנושא של חוצה ואדי ערה לא מתוקצב ולא מקודם

דניאל שוורץ: אני אדייק: לחוצה ואדי ערה מתוקצבים 8 מיליון ₪ למחלוף

דניאל שוורץ:  מקודם התכוונו לכך שההסדרה שלו היא בעצם ההפרדה ושני הנתיבים

דניאל שוורץ:  כרגע יש בוואדי ערה שני נתיבים, למיטב זיכרוני; יש הפרדה, והוא מרומזר

שלום דנינו: זאת אומרת, ברמה הזו – הכביש מסודר

דניאל שוורץ: כן

דניאל שוורץ:  ברמה הזו – הכביש מסודר

דניאל שוורץ:  בגולני-דברת – הכביש היותר צפוני – לא היו שני נתיבים

דניאל שוורץ:  הוא עבר בתוך כפר תבור, והיה כביש מאוד מסוכן, ולכן הכוונה הייתה שמסדירים אותו לשני נתיבים ועושים הפרדה

דניאל שוורץ:       לגבי - - - וואדי ערה – ניתנו כבר חצי מיליארד ₪ מתוך ה-8 מיליארד ש"ח לחברת נתיבי ישראל, לטובת קידומי זמינות לאורך כל התוואי; לטובת הפקעות; פעילות תשתיות – להשלמת התכנון המפורט

דניאל שוורץ:  חסרים רק 7

דניאל שוורץ: 5 מיליארד ₪

שלום דנינו: והחצי מיליארד ₪ מופעלים?     

דניאל שוורץ: זה לתכנון מפורט

רן קפלן: הם כבר בביצוע

רן קפלן:  כבר נתנו אותם

אחמד טיבי: למה החצי מיליארד ₪? להסדרה? לתכנון?     

רן קפלן: תכנון מפורט וקידומי זמינות

שלום דנינו: אוקיי

שלום דנינו:  חברים, נשארו שלוש דקות

שלום דנינו:  בבקשה, ואליד

וליד אל-הואשלה: שלום לכולם

וליד אל-הואשלה:  אני רוצה להודות לידידי, ד"ר אחמד, על היוזמה על הדיון הזה בנושא תשתיות בכבישים

וליד אל-הואשלה:  אין ספק שנושא הכבישים הוא מאוד חשוב, וזה חלק מדיון מתמשך, בכלל, במדינה, בנושא תאונות דרכים

וליד אל-הואשלה:  רק אתמול השתתפנו בדיון על כך שב-2022 היו 359 הרוגים בתאונות דרכים; שליש מהם מהחברה הערבית

וליד אל-הואשלה:       אני רוצה להתייחס לנושא של כביש 80

וליד אל-הואשלה:  דיבר פה הבחור ממשרד התחבורה על מקטע הכביש שבין כסיפה לצומת תל ערד

וליד אל-הואשלה:  היה לנו דיון פה, לפני שלושה חודשים, שבו דובר על שלושה מקטעים שהמשרד מתקצב, ב-1

וליד אל-הואשלה: 4 מיליון ₪

וליד אל-הואשלה:  אני אשמח שכל הכביש יתוקצב ושתהיה תאורה בכולו, בין צומת ערערה שבנגב לצומת תל ערד

וליד אל-הואשלה:  הכביש הזה מסוכן

וליד אל-הואשלה:       עשיתם עבודה יפה בכביש 25 ובכביש 31; שדרגתם את הכביש, אבל לא החזרתם לשם את תחנות האוטובוס

וליד אל-הואשלה:  החזרתם רק בצמתים; בשאר המקומות שבהם היו תחנות אוטובוס – לא החזרתם

וליד אל-הואשלה:  אני אשמח מאוד אם הנושא הזה יטופל

וליד אל-הואשלה:  יש לכם מיקומים של כל התחנות; להחזיר אותן למקומן, כי הן משרתות את האוכלוסייה

וליד אל-הואשלה:      עשיתם גם רמזורים בכביש 25

וליד אל-הואשלה:  עבודה יפה, אבל בכניסה ליישוב קסר א-סיר – כניסה מסוכנת – עדיף להשלים את המלאכה ולהציב שם רמזור

וליד אל-הואשלה:  תודה

רן קפלן: כל הפרויקטים האלה בערערה, וגם זה, הם במסגרת מוקדי סיכון

שלום דנינו: ומהתקציב הזה של מוקדי הסיכון – על מה שאתה דיברת – אלה תקציבים כאלה קטנים שאפשר להכניס אותם?     

רן קפלן: בכביש 80, זה אחד המקטעים שהם חד נתיביים, חד מסלוליים, אחד מול השני

רן קפלן:  בחנו את זה ועשינו תאורה בקטע שמכביש 31, עד הכניסה לכסיפה, ועד סוף הדרך

רן קפלן:  זה כביש יחסית ארוך

פרג' פראג': זה כולל את הכניסה המזרחית של שדה נבטים

רן קפלן: ועכשיו אנחנו יוצאים גם לשני מעגלים שיבוצעו

רן קפלן:  להגיד שתבוצע תאורה בכל התוואי? אני לא רואה את זה קורה עכשיו, אבל אנחנו רושמים את זה ונתייחס

אמיר בשאראת: אני יכול להוסיף?     

שלום דנינו: בבקשה

אמיר בשאראת: אני אמיר בשאראת, יועץ למנכ"ל הוועד הארצי של ראשי הרשויות המקומיות הערביות

אמיר בשאראת:  אתמול יצאה מצגת של משרד התחבורה, שהוצגה בפני ראשי רשויות, של תקציב של נוהל שותפים לדרך

אמיר בשאראת:  במצגת היה כתוב: "יהודים בלבד"; "רשויות יהודיות בלבד"

אמיר בשאראת:       א', טרמינולוגית, קצת קשה, במדינה דמוקרטית, להשתמש במצגות כאלה

אמיר בשאראת:  לכתוב: "ליהודיות בלבד" – זה נשמע לא טוב

אמיר בשאראת:  זה גם נראה לא טוב, אפילו אם הכוונה היא כזו

שלום דנינו: סליחה, מי היוזם?     

אמיר בשאראת: למשרד התחבורה יש תקציב - - -     

דניאל שוורץ: יש 80 מיליון ₪ לסל בטיחות, ועוד 100 מיליון ₪ לקול קורא שותפים לדרך

דניאל שוורץ:  אם אתה רוצה – אפשר לעשות 180 מיליון ₪ לכולם

אמיר בשאראת: לא

אמיר בשאראת:  אל תעניש אותנו

אמיר בשאראת:  בזה שאתה כותב: "ליהודים בלבד" – אתה מעניש אותי? לא, אל תעניש אותי, בבקשה

אמיר בשאראת:  אל תפריע לי

אמיר בשאראת:  יש קול קורא שיוצא במעל 300 מיליון ₪ - נוהל שותפים לדרך ליהודים בלבד

אמיר בשאראת:  במדינה דמוקרטית, במדינה מתוקנת – זה לא אמור לקרות

אמיר בשאראת:  כולם אמורים לגשת לאותו קול קורא

אמיר בשאראת:  זה לא ייתכן

קריאה: אבל יש 110 מיליון ₪ לערבים בלבד

אמיר בשאראת: זה מתוך החצי מיליארד ₪ של נתיבי איילון

אמיר בשאראת:  זה לא יצא, וגם שנה שעברה הובטח לנו שהקול הקורא הזה ייצא – והוא לא יצא

אמיר בשאראת:  יוצא מצב שבו מקצצים לנו בתקציב של נתיבי איילון, לא מקבלים כסף משותפים לדרך ליהודים בלבד – ליהודים בלבד; אני חוזר על זה, בכנסת ישראל, ליהודים בלבד – זה לא ייתכן

אחמד טיבי: בכנסת ישראל – זה מתאים

אמיר בשאראת: כנראה שכן

שלום דנינו: בבקשה

יעקב מזרחי: יעקב מהרלב"ד

יעקב מזרחי:  אנחנו אכן העלינו את הסוגייה הזו של תקציב סל הבטיחות לחברה הערבית, כחלק מהדברים שאנחנו מטפלים במשותף, יחד עם הוועדה ויחד עם משרד התחבורה, ומהשנה – הולך להיות תקציב לסל הבטיחות לחברה הערבית

יעקב מזרחי:  אני מקווה שאנחנו מתקנים פה טעות שהייתה בעבר, ומכאן והלאה – זה גם יטופל

אחמד טיבי: אפשר לחלק את היהודים בלבד לתומכי הרפורמה ולמתנגדי הרפורמה? זה נראה לך סביר – יהודים בלבד, בתקציב ממשלתי?     

אמיר בשאראת: זה כבר שנתיים כך

אמיר בשאראת:  גם בשנה שעברה – אותו הדבר

אחמד טיבי: זה גרוע מעל שנתיים

שלום דנינו: טיבי, אני דווקא רוצה לציין את התהליכים ואת המחשבות החיוביות שהולכות לכיוון הזה – להגדיל תקציבים; לפרט את הפרויקטים

שלום דנינו:  מה שדוד סיכם זה שאנחנו נעשה ישיבה פנימית על דברים מאוד דחופים

שלום דנינו:  בבקשה

וליד טאהא: תודה רבה, היושב ראש

וליד טאהא:  "ליהודים בלבד" זה דווקא מתאים, כי רק שליש מההרוגים בתאונות דרכים – זה מעט מדי, אז צריך להשקיע כסף ליהודים בלבד כדי להעלות את אחוז הנפגעים בבטיחות בחברה הערבית

שלום דנינו: אני לא חושב שזו רוח הדיון, אז בבקשה

וליד טאהא: לגופו של עניין, שר האוצר חתם על צו שדוחה בכמה שנים את ביצוע העבודות בכביש 2 – מחלף ג'סר א-זרקא

וליד טאהא:  האוצר יכול להגיב?     

שלום דנינו: דיברנו על זה; אתה לא היית פה, כנראה

וליד טאהא: אז אני אמציא את הגלגל? אני רוצה לדבר על משהו שהייתי מעורב בו

וליד טאהא:  אני הייתי חלק מהתכנית של ג'סר א-זרקא ב-200 מיליון ₪, בין היתר כדי לפתור מכלול בעיות של היישוב; בין היתר – לעשות מחלף באמצעות העבודה בכביש 2

וליד טאהא:  שר האוצר חתם על צו שמקפיא את הפרויקט הזה לארבע או חמש שנים

וליד טאהא:  הם יכולים להסביר למה המצב שם כל כך טוב כדי להקפיא פרויקט כזה לחמש שנים?      תקשיב, הסטת הכביש מג'סר גם מרחיבה את היישוב מזרחה, כי אין לו שום אפשרות להתרחבות; גם פותרת כל מיני בעיות; גם עושה מחלף כמו שצריך, כמו כל יישוב, ובכל זאת – חותמים על צו להקפיא, להרחיק

וליד טאהא:  אולי מישהו ייתן תשובה

קריאה: זה גזר דין מוות לג'סר א-זרקא

קריאה:  אין להם אפשרות להתרחב, חוץ מאל הים

שלום דנינו: אתה רוצה לחזור על מה שדיברתם קודם? בבקשה

רן קפלן: אני יכול

רן קפלן:  זה פרויקט שנמצא בתכנון וקידום זמינות

רן קפלן:  יש שני נדבכים בפרויקט החומש: פרויקטים לביצוע, שסוכם להם תקציב, ופרויקטים לתכנון וקידום זמינות, שזה מחלף ג'סר

רן קפלן:  מחלף ג'סר, שהוא בתוך התוואי המאוד מורכב של קיסריה-זיכרון

רן קפלן:  מי שמכיר – יש שם את הביצות של נחל חנניה, נחל תנינים וכו', ויש שם תכנית למחלף חדש לג'סר א-זרקא, שתוכל להתרחב, אזור תעשייה וכו'

רן קפלן:       הפרויקט מקודם היום

רן קפלן:  קיבלנו 230 מיליון ₪ בתכנון מפורט

רן קפלן:  כן חשוב להגיד – טרם סוכם מקור תקציבי לביצוע, אבל זה נכון לכל הפרויקטים שהם בתכנון וקידום זמינות לחומש; לא שונה

שלום דנינו: אוקיי

שלום דנינו:  תודה רבה, אני סוגר את הישיבה

אחמד טיבי: לפני שאתה סוגר, ברשותך, הגיעו ראש עיריית כפר קרע וראש עיריית באקה

אחמד טיבי:  אחד מהם יפתח

אחמד טיבי:  ברשותך, נגלוש מכמה דקות

שלום דנינו: בבקשה, טיבי

אחמד טיבי: (אומר דברים בשפה הערבית, להלן תרגומם:) מה, לא רוצים לדבר? ראיד? טוב, אוקיי

אחמד טיבי:  (חוזר לעברית) בבקשה, אדוני

שלום דנינו: בבקשה אתה

שלום דנינו:  תן את זכות הדיבור למי שאתה חושב

אחמד טיבי: אני רוצה לסכם, תודה רבה

אחמד טיבי:  אני יזמתי את הנושא הזה כי תשתיות זה דבר חשוב

אחמד טיבי:  זה קשור גם בבטיחות, גם במספר הרוגים, גם בהתפתחות של יישוב וגם בזכות אלמנטרית של גישה

אחמד טיבי:  הזכרנו מספר פרויקטים שמעוכבים: ג'סר א-זרקא; סולם; כביש 65, שצריך 8 מיליארד ₪ לביצוע, מתוכם הוקצו חצי מיליארד ₪ לתכנון מפורט; ועוד כהנה וכהנה

אחמד טיבי:      פגשתי את ראש מועצת ג'לג'וליה בחוץ, והוא אמר לי שפרג' מכיר את הפרויקט של ג'לג'וליה שעדיין בהמתנה

אחמד טיבי:  הוא תוקצב או לא תוקצב?     

פרג' פראג': תוקצב השנה

אחמד טיבי: תוקצב השנה

אחמד טיבי:  אז אני מקבל את ההצעה של יושב ראש הוועדה, חבר הכנסת ביטן, לרכז פרויקטים דחופים – אני וחבריי, חברי הכנסת – ולעשות ישיבה

אחמד טיבי:  הנה, הגיע גם ראש עיריית טמרה

אחמד טיבי:  אין ראש עיר שאין לו פרויקט, כמו שדוד אמר

אחמד טיבי:  זה חשוב לכלל התושבים

אחמד טיבי:  אני מקבל את ההמלצה של דוד

שלום דנינו: יפה

שלום דנינו:  אני מודה לכולם, ואני מודה לחבר הכנסת טיבי שיזם את הדיון החשוב הזה

אחמד טיבי: משפט קצר מראש עיריית כפר קרע, ברשותך

שלום דנינו: נסגר הדיון

שלום דנינו:  תודה רבה, חברים